作者：李弥逊
词牌/韵律：昆明池・金明池

paragraphs: 帐锦笼庭，囊香飘榭，过了芳时强半。
觅残红、蜂须趁日，占新绿、莺喉咤暖。
数花期、望得春来，春去也、把酒南山谁伴。
更帘幕垂垂，恼人飞絮，乱落一轩风晚。
手拍狂歌挥醉碗。
笑浪走江头，几逢归燕。
忆黄华、曾吹纱帽，讶彩楼、催攽纨扇。
功名事、於我如云，谩赢得星星，满簪霜换。
向棠棣华间，鶺鴒原上，莫厌尊罍频来见。